INDvsAUS : हार्दिक पंड्याच्या फटकेबाजीसह टीम इंडियाचा दुसरी ट्वेन्टी-20 आणि मालिकेवर कब्जा\nहार्दिक पंड्या

या विजयासह टीम इंडियाने तीन सामन्यांच्या मालिकेत 2-0 अशी विजयी आघाडी घेतली. 

शेवटच्या ओव्हरमध्ये टीम इंडियाला 14 रन्सची आवश्यकता होती. हार्दिकने दोन खणखणीत षटकारांच्या बळावर मॅच जिंकून दिली. हार्दिकने 3 चौकार आणि 2 षटकारांसह 22 बॉलमध्ये नाबाद 42 रन्सची खेळी केली. श्रेयस अय्यरने 5 बॉलमध्ये 12 रन्स करत त्याला चांगली साथ दिली. 

टीम इंडियाचा कर्णधार विराट कोहलीने टॉस जिंकून फिल्डिंगचा निर्णय घेतला. मॅथ्यू वेडच्या वेगवान अर्धशतकाच्या बळावर ऑस्ट्रेलियाने 194 रन्सची मजल मारली. 

वेडने 32 बॉलमध्ये 10 चौकार आणि एका षटकारासह 58 रन्सची खेळी केली. वॉशिंग्टन सुंदरच्या बॉलिंगवर विराट कोहलीने त्याचा सोपा कॅच सोडला मात्र त्याच बॉलवर वेड आणि स्टीव्हन स्मिथ यांच्यातील गोंधळामुळे वेड रनआऊट झाला. 

वेड आऊट झाल्यानंतर ऑस्ट्रेलियाचा रनरेट मंदावला. स्टीव्हन स्मिथने 46 रन्सची खेळी केली. मॉइझेस हेन्रिक्सने 26 तर ग्लेन मॅक्सवेलने 22 रन्स केल्या. टी.नटराजनने 2 विकेट्स घेतल्या. ऑस्ट्रेलियाने टीम इंडियासमोर 195 रन्सचं लक्ष्य ठेवलं. 

टीम इंडिया

लोकेश राहुल आणि शिखर धवन यांनी टीम इंडियाला 56 रन्सची सलामी दिली. अँड्यू टायने राहुलला आऊट केलं. राहुलने 30 रन्सची खेळी केली. धवनने 36 बॉलमध्ये 4 चौकार आणि 2 षटकारांसह 52 रन्सची खेळी साकारली. संजू सॅमसनने 10 बॉलमध्ये 15 रन्सची आक्रमक खेळी केली. कर्णधार कोहलीने 24 बॉलमध्ये 2 षटकार आणि 2 षटकारांसह 40 रन्सची खेळी केली. 

दरम्यान दुखापती, माघार यामुळे ऑस्ट्रेलियाची अवस्था बिकट झाली. ऑस्ट्रेलियाने डॅनियल सॅम्सला पदार्पणाची संधी दिली आहे. अनुभवी स्पिनर नॅथनल लियॉनला पंधरा सदस्यीय संघात समाविष्ट करण्यात आलं आहे. 

आरोन फिंच- ऑस्ट्रेलियाचा कर्णधार आरोन फिंचच्या पायाला दुखापत झाली. त्यामुळे रविवारी होत असलेल्या मॅचमध्ये तो खेळत नाहीये. फिंचने खेळण्याची शक्यता 70 टक्के असल्याचं कोच जस्टीन लँगर यांना सांगितलं. पूर्णपणे फिट नसल्याने फिंचला न खेळवण्याचा निर्णय घेण्यात आला. 

मिचेल स्टार्क- कौटुंबिक कारणास्तव मिचेल स्टार्कने उर्वरित मालिकेतून माघार घेतली आहे. स्टार्कच्या कुटुंबात नातेवाईकांची तब्येत बिघडल्याने त्याने माघार घेतली आहे. 

डेव्हिड वॉर्नर- वनडे सीरिजदरम्यान वॉर्नर दुखापतग्रस्त झाल्याने तो ट्वेन्टी-20 मालिकेत खेळू शकणार नाही. ट्वेन्टी-20 मालिकेनंतर होणाऱ्या बॉर्डर-गावस्कर सीरिजसाठी...\n\ntl;dr:
विशेषज्ञ बॅट्समन म्हणून खेळणाऱ्या हार्दिक पंड्याच्या 22 बॉलमध्ये नाबाद 42 रन्सच्या खेळीवर टीम इंडियाने दुसऱ्या ट्वेन्टी-20 मॅचमध्ये सहा विकेट्सनी विजय मिळवला.